Rīgā, 2014.gada 24.novembrī

**Somijā apgūst pieredzi par efektīvām tiesu administrēšanas procedūrām**

Ziemeļvalstu un Baltijas valstu mobilitātes programmas „Valsts administrācija” projekta „Pieredzes apmaiņa par efektīvām tiesu administrēšanas procedūrām” (turpmāk - Projekts) ietvaros Latvijas delegācija devās pieredzes apmaiņas vizītē uz Somiju.

Vizīte notika no š.g. 27.līdz 29.oktobrim, kuras ietvaros Tiesu administrācijas un Tieslietu ministrijas pārstāvji apmeklēja Somijas Tieslietu ministriju, Helsinku rajona tiesu un Apelācijas tiesu.

Vizītes laikā Latvijas delegācija iepazinās ar Somijas tieslietu sistēmu, procesu kā tiek nodrošināta tiesnešu, tiesu darbinieku un sabiedrības drošība tiesu iestādēs, tiesnešu atlases jautājumiem, tiesnešu un tiesu darbinieku apmācību jautājumiem jaunā normatīvajā regulējuma kontekstā, tehnisko līdzekļu izmantošanu tiesas sēdē, tiesu nolēmumu anonimizācijas procesu, ieviesto izpildlietu reģistru, kā arī komunikāciju jautājumiem ar masu medijiem.

Projekts noslēgsies 2014.gada novembrī, un tā ietvaros paredzēta pieredzes apmaiņas vizīte arī uz Zviedriju.

Informāciju sagatavoja:

Dace Ezeriete

Tiesu administrācija

Tālr. 67063808

Dace.Ezeriete@ta.gov.lv